b"\n_START_ARTICLE_\nJoan Verd\xc3\xba i Fern\xc3\xa1ndez\n_START_SECTION_\nTraject\xc3\xb2ria\n_START_PARAGRAPH_\nJoan Verd\xc3\xba es form\xc3\xa0 a les categories inferiors del FC Barcelona, club en el qual debutaria amb el primer equip en un partit de Copa del Rei la temporada 2004-05. Posteriorment l'estiu del 2006 fitx\xc3\xa0 pel Deportivo de la Corunya, on es va fer un nom i va passar al RCD Espanyol l'any 2009. Amb el club barcelon\xc3\xad es va consolidar com un fix en la plantilla que va entrenar Mauricio Pochettino, i a la temporada 2011-2012 va esdevenir segon capit\xc3\xa0 de l'equip. El juny de 2013, el jugador va arribar a un acord amb el Real Betis Balompi\xc3\xa9 per les seg\xc3\xbcents quatre temporades._NEWLINE_Al mercat d'hivern de 2016, despr\xc3\xa9s d'haver jugat pocs partits al Baniyas turc i l'ACF Fiorentina italiana, Verd\xc3\xba sign\xc3\xa0 contracte amb el Llevant pel que quedava de temporada i una altra m\xc3\xa9s."